stanford-oval/wikipedia huggingface dataset:
Peugeot Speedfight
Ajettavuus

Speedfight on ajo-ominaisuuksiltaan skootterien hyvää keskitasoa, ellei jopa korkeammalla. Paiolin valmistama takaiskunvaimennin hoitaa hommansa varsin mallikkaasti ja eleettömästi. Eräissä erikoismalleissa on vakiovaimenninta parempi lisäsäiliöllinen versio. Etupään Single-Arm-niminen yksipuolinen jousitusratkaisu on terävissä kuopissa hieman tärähtelevä ja äkkipikainen luonteeltaan. Hyväkuntoisella taipaleella se on sitä vastoin herkkä ja jämäkkä. Tasaisella pinnalla alusta ylipäänsäkin sallii suuretkin nopeudet ja tarjoaa tiehen asiallisen tuntuman. Samat jarrut löytyvät myös 100cc-mallista, jonka tarpeet selittävätkin jarrujen laadun.
Varustelu

Speedfightin varustelua voi kuvailla runsaaksi: halogeeni-ajo- ja kaukovalo, kypärätila ja lompakkolokero satulan alla, ajonestolaite, ohjauslukko, polttoaine- ja öljysäiliö lukitussa satulatilassa, alumiiniset matkustajan jalkatapit, matkustajan tukikahva(/spoileri, mallista riippuen), kahden istuttava satula, kahdet peilit, nopeus- ja matkamittari, öljymäärä-, vilkkujen- ja kaukovalojen merkkivalo sekä polttoainemittari ovat kaikki vakiona. Erikoismalleihin (esim. Silversport, X-Race, WRC 206&307, R-Cup, Ultimate Edition, Motorsport) on lisätty monesti alumiiniset astinlaudat sekä erikoisväritys.  Lisävarusteista voi poimia esimerkiksi Trelockin lukon, jonka avulla Speedfightin voi kiinnittää vaikkapa tolppaan. Kun lukkoa ei tarvita, se kelautuu itsestään siististi skootterin sisään ja ulkopuolelle jää näkyviin vain avaimen reikä. Muita lisävarusteita ovat mm. tuulilasi ja lisälokasuoja.
Tuning ja viritys

Viritysosia on Speedfightissa käytettävään Peugeotin omaan pystysylinteriseen moottoriin saatavissa hyvin niin tehoputkistojen, sylintereiden kuin voimansiirronkin osien puolesta. Äärimmäisten huipputehojen saavuttamiseen moottori ei tosin tarjoa niin hyvää aihiota, kuin esimerkiksi Piaggion moottori. Optisen tuningin puolella Speedfight ei aivan yllä Yamaha Aeroxin osavalikoimaan, mutta erilaista tuning-osaa on saatavilla runsain mitoin lähes kaikilta tuning-sivustoilta. Muun muassa undertray-ratkaisuja on useilta valmistajilta ja valmiita tarvikekatesarjojakin löytyy. Valaistuspuolella on valittavissa monta erilaista led- ja lexus-lamppua. Pieniä yksityiskohtia käynnistyspolkimista virtalukon kehyksiin on luonnollisesti myös hankittavissa.
Tulevaisuus

Täysin uusi Peugeot Speedfight 3 esiteltiin Kölnin Intermot-messuilla 2008. Se ei ole vielä myynnissä, mutta korvannee Speedfight 2:n vuoden 2009 syksyllä. Kolmannessa sukupolvessa uutta on Jet Force-, Vivacity3- ja Ludix-malleista tuttu vaakasylinterinen moottori sekä täysin uudet runko ja katteet. Myös Single Arm on historiaa, sillä SF3:ssa on hydraulinen teleskooppi edessä. Erikoisuutena Kölnissä esiteltiin erikoismalli "HiFi", jossa on vakiona subwoofer penkin alla ja katteisiin piilotetut diskantit. Äänijärjestelmää kontrolloidaan ohjaustangosta. Erikoismallien tarina jatkuu myös, sillä ainakin RS-versio on ison Geopolis-mallin tapaan luvassa. Etukäteen tätä mallisukupolvea on netin keskustelupalstoilla kritisoitu kärkkäästi ulkonäön lipsumisesta itämaisen näköiseksi, mikä juontaa juurensa yhteistyöhön kiinalaisten kanssa. Peugeot perustelee V-Clic-mallin aloittamaa yhteistyötä kustannussyillä.
Aiheesta muualla

Speedfight 2:n esittely ja hinnasto maahantuoja Fortecon internet-sivuilla (Arkistoitu – Internet Archive)
Vinkkejä ja kokemuksia Speedfightista suositun Motot.net-foorumin keskustelussa[vanhentunut linkki]
Surma

Surma (ruots. dråp under förmildrande omständigheter) on Suomen rikoslaissa rangaistavaksi säädetty henkirikos, jonka rangaistusasteikko on lievempi kuin tapossa mutta ankarampi kuin kuolemantuottamuksessa. Äidin vastasyntyneeseen lapseensa kohdistuvassa surmassa on usein kyse lapsensurmasta.
Suomen rikoslain 21 luvun 3 §:n mukaan:
Kuolemantapausta saatetaan toisinaan tutkia surmana, jos kuolemaan johtaneet tapahtumat ovat epäselviä.[lähde? ] Tuomiot surmasta ovat kuitenkin hyvin harvinaisia.
Lieventävänä tekijänä voidaan pitää esimerkiksi sitä, että jatkuvan perheväkivallan kohteena oleva kokee että ainoa tapa päästä pois tilanteesta on perheenjäsenensä surmaaminen. Toinen esimerkki lieventävästä tekijästä on hätävarjelun liioittelusta aiheutunut kuolema. Myös eutanasia voidaan tuomita surmana.
Song to Song

| Song to Song |
| --- | --- |

Ohjaaja:  Terrence Malick
Käsikirjoittaja:  Terrence Malick
Tuottaja:   Nicolas Gonda  Sarah Green  Ken Kao 
Kuvaaja:  Emmanuel Lubezki
Leikkaaja:   Rehman Nizar Ali  Hank Corwin  Keith Fraase 
Tuotantosuunnittelija:  Jack Fisk
Pääosat:   Michael Fassbender  Ryan Gosling  Rooney Mara  Natalie Portman 
Valmistustiedot
Valmistusmaa:  Yhdysvallat
Tuotantoyhtiö:   Buckeye Pictures  Waypoint Entertainment  FilmNation Entertainment 
Levittäjä:  Broad Green Pictures
Ensi-ilta:   2017-3-1010. maaliskuuta 2017 (SXSW)  2017-3-1717. maaliskuuta 2017 (Yhdysvallat)  2017-4-2828. huhtikuuta 2017 (Suomi)  
Kesto:  129 minuuttia
Alkuperäiskieli:  englanti
Tuotto:  1 027 769 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Song to Song on vuonna 2017 ensi-iltansa saanut kokeellinen draamaelokuva, jonka on ohjannut ja käsikirjoittanut Terrence Malick. Sen pääosia esittää muun muassa Michael Fassbender, Ryan Gosling, Rooney Mara ja Natalie Portman.
Song to Song sai ensi-iltansa South by Southwest -tapahtumassa 10. maaliskuuta 2017, Yhdysvalloissa 17. maaliskuuta 2017, sekä Suomessa 28. huhtikuuta 2017.
Näyttelijät

| 0 | 1 | 2 |
| --- | --- | --- |
|  Ryan Gosling  | … |  BV   |
|  Michael Fassbender  | … |  Cook   |
|  Rooney Mara  | … |  Faye   |
|  Natalie Portman  | … |  Rhonda   |
|  Cate Blanchett  | … |  Amanda   |
|  Lykke Li  | … |  Lykke   |
|  Val Kilmer  | … |  Duane   |
|  Bérénice Marlohe  | … |  Zoey   |
|  Holly Hunter  | … |  Miranda   |
|  Tom Sturridge  | … |  BV:n veli   |
|  Austin Amelio  | … |  BV:n veli   |
|  Linda Emond  | … |  Judy, BV:n äiti   |
Aiheesta muualla

Viralliset kotisivut (englanniksi)
Song to Song Internet Movie Databasessa (englanniksi)
Song to Song Box Office Mojossa. (englanniksi)
Song to Song Rotten Tomatoesissa. (englanniksi)
Song to Song Metacriticissä. (englanniksi)
Standard Pennant

Standard Pennant
Standard Pennant on vuosina 1957–1960 valmistettu pieni neliovinen henkilöauto. Pennantia valmistettiin Englannissa kaikkiaan 42 910 kappaletta. Pennant on tavallisen Standard Ten -pikkuauton loistomalli. Moottori on sama, mutta varustelu on Pennantissa parempi. Kummankin mallin erikoisuus on alaslaskettava takaistuimen selkänoja - 1950-luvulla tämä oli uutuus.
Standard Pennantissa on nelisylinterinen nelitahtinen 948 cm³ bensiinimoottori. Teho 24 kilowattia /4500 r/min (DIN, 33 hv). Suurin vääntömomentti 62,8 Nm /2400 r/min.
Pennantille tyypillistä on kaksivärimaalaus, saatavana oli useita väriyhdistelmiä.
Pennantissa on neljä vaihdetta. Lisävarusteena oli saatavissa Laycock de Normanvillen valmistama ylivaihde sekä Standrive–automaattikytkin.
Standard Pennant oli niin kapea, että se rekisteröitiin Suomessa neljälle hengelle.
Standard Pennant Saloon maksoi Suomessa vuonna 1959 755 000 markkaa.
Standard Pennant
Mitat

| --- | --- |
Pituus: 3730 mm
Leveys: 1470 mm
Korkeus: 1500 mm
Akseliväli: 2130 mm
Raideleveys (edessä / takana): 1230 / 1230 mm
Omapaino: 740 kg
Steve Kuhn

Steve Kuhn (oik. Stephen Lewis, s. 24. maaliskuuta 1938 Brooklyn,  New York) on yhdysvaltalainen jazzpianisti ja -säveltäjä. Hän on esiintynyt ja levyttänyt erityisesti triokokoonpanoissa maailman huippubasistien ja -rumpalien kanssa.
Kuhn aloitti pianotunnit viisivuotiaana Bostonissa Margaret Chaloffin oppilaana. Improvisointi alkoi kiinnostaa häntä, ja jo teini-iässä hän soitti Bostonin alueen jazzklubeissa muun muassa Coleman Hawkinsin ja Chet Bakerin kanssa. Kuhn valmistui Harvardin yliopistosta ja jatkoi opintoja Lenox School of Musicissa George Russellin, Gunther Schullerin, Bill Evansin ja Modern Jazz Quartetin jäsenten johdolla. Kuhn soitti lyhyen aikaa John Coltranen ensimmäisessä kvartetissa ja aloitti sitten pitkän kiinnityksen trumpetisti Kenny Dorhamin yhtyeessä.
Vuosina 1967–1971 Kuhn asui Tukholmassa ja teki sieltä käsin kiertueita trionsa kanssa ympäri Eurooppaa. Vuonna 1969 Kuhnin trio soitti Pori Jazzissa laulusolistinaan Monica Zetterlund.
Kuhnin keskeisiin levytyksiin kuuluvat basisti Steve Swallown ja rumpali Pete La Rocan kanssa 1960-luvulla tehdyt albumit Three Waves, Basra ja Sing Me Softly Of The Blues, jossa johtajana toimi trumpetisti Art Farmer. Kuhn on mukana myös Oliver Nelsonin kvartetissa albumilla Sound Pieces. Gary McFarland sävelsi Kuhnille ja isolle jousiorkesterille teoksen The October Suite.
Steve Kuhn on vuosikymmenien mittaan soittanut triokokoonpanoissa muun muassa basistien Ron Carter ja David Finck sekä rumpalien Al Foster, Jack DeJohnette ja Joey Baron kanssa. Kuhnin muita soittokumppaneita ovat olleet Stan Getz, Scott LaFaro, Harvie Swartz, Shelia Jordan, Billy Drummond, David Finck ja Miroslav Vitous.
Albumilevytyksiä yhtyeenjohtajana

1966 - Three Waves (Contact)
1966 - The October Suite with Gary McFarland (Impulse!)
1968 - Watch What Happens! (MPS)
1969 - Childhood Is Forever (Charly/BYG)
1971 - Steve Kuhn (Budah)
1972 - Steve Kuhn Live in New York (Cobblestone)
1974 - Ecstasy (ECM)
1974 - Trance (ECM)
1977 - Motility (ECM)
1978 - Non-Fiction (ECM)
1979 - Playground (ECM, yhdessä Sheila Jordanin kanssa)
1981 - Last Year's Waltz (ECM)
1984  Mostly Ballads (New World Records, yhdessä Harvie Swartzin kanssa)
1986  The Vanguard Time (Owl Time Line)
1986  Life's Magic (Black Hawk)
1988  Porgy (Jazz City)
1988  Porgy (Evidence)
1990  Oceans In The Sky (Owl)
1990  Looking Back (Concord)
1992  Years Later (Concord)
1995  Remembering Tomorrow (ECM)
1995  Seasons Of Romance (Postcards Record)
1998  Dedication (Reservoir Records)
1998 Love Walked In (Venus)
1999  Countdown (Reservoir)
2000  The Best Things (Reservoir)
2004 Promises Kept (ECM)
2007 Live at Birdland (Blue Note)
2009 Mostly Coltrane (ECM)
2012 Wisteria (ECM)
2013 The Vanguard Date (Owl)
Aiheesta muualla

Steve Kuhnin verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Steve Kuhn
Käännös suomeksi
Sonnet

| ”Sonnet” The Verve |
| --- | --- | --- |

Singlen tiedot
 Albumilta: Urban Hymns
 Julkaistu: 2. maaliskuuta 1998
 Tuottaja(t): Youth, The Verve
 Tyylilaji: rock, brittipop
 Kesto: 20.31
 Levy-yhtiö: Hut Records (UK)
The Verven muut singlet
| ”Lucky Man” 1997 | ”Sonnet” 1998 |   |
”Sonnet” on brittiläisen rockyhtye The Verven kappale ja 2. maaliskuuta 1998 julkaistu single.
Single jäi huhtikuussa 1999 virallisesti hajonneen yhtyeen viimeiseksi julkaisuksi. Singlen b-puolia ovat ”Stamped”, ”So Sister” ja ”Echo Bass”. ”Sonnet” on yksi The Verven suosituimmista kappaleista ja sen on kirjoittanut Richard Ashcroft.
Kappaleet

CD HUTCD100, 12" HUTTX100
Sonnet – 4.21
Stamped – 5.32
So Sister – 4.11
Echo Bass – 6.38
Song of Innocence

| Song of Innocence David Axelrod |
| --- | --- | --- |

Julkaisun tiedot
 Studio : Capitol Studios in Los Angeles
 Julkaistu: Lokakuu 1968
 Tuottaja(t): David Axelrod
 Tyylilaji: Fuusiojazz, kamaripop, psychedelic R&B, art pop
 Kesto: 26.35
 Levy-yhtiö: Capitol Records
David Axelrod muut julkaisut
|   | Song of Innocence 1968 | Songs of Experience  |
Song of Innocence on amerikkalaisen säveltäjän ja tuottajan David Axelrodin debyyttialbumi. Capitol Records julkaisi sen lokakuussa 1968.
Axelrod pyrki hyödyntämään kansanmusiikin kokeellista ilmapiiriä ja sävelsi albumin sarjojen kaltaiseksi sävelrunoiseksi, joka perustui vuonna 1789 julkaistuun William Blaken runoteokseen Viattomuuden laulut. Hän äänitti albumin Capitol Recordsin studioilla Los Angelesissa Wrecking Crew -kollektiivista peräisen orkesterin ja studiomuusikkojen kanssa. Mukana oli mm. pianisti ja kapellimestari Don Randi, kitaristi Al Casey, basisti Carol Kaye ja rumpali Earl Palmer.
Kappaleet > A-puoli

Urizen – 3.56
Holy Thursday – 5.30
The Smile – 3.25
A Dream – 2.26
Kappaleet > B-puoli

Song of Innocence – 4.32
Merlin's Prophecy – 2.43
The Mental Traveler – 4.03
Sunanin kansainvälinen lentoasema

Sunanin kansainvälinen lentoasema (kor. 평양순안국제공항) on Pjongjangin päälentoasema Korean demokraattisessa kansantasavallassa.
Lentoasemalla on kaksi kiitotietä. Se on Pohjois-Korean kansallisen lentoyhtiön Air Koryon kotikenttä.
Koronaviruspandemian jälkeen kentältä on liikennöinyt ainoastaan Air Koryo. Aikaisemmin kentälle on lentänyt myös ainakin Air China Pekingistä. Lisäksi lentoasemalle lennetään myös tilauslentoja.
Aiheesta muualla

Kuvia tai muita tiedostoja aiheesta Sunanin kansainvälinen lentoasema Wikimedia Commonsissa
Standardiarabia

Maat, joissa arabia on ainoa virallinen kieli (vihreä), toinen virallinen kieli (sininen) tai ei-virallinen vähemmistökieli (vaaleanharmaa).
Standardiarabia, joka tunnetaan myös nimellä fusha (arab. العربية الفصحى‎, al-‘arabiyya al-fuṣḥā) on arabian kielimuoto, joka kehittyi 1800-luvun lopulla ja 1900-luvun alussa. Sitä käytetään  kirjoitettuna ja osin myös puhuttuna yleiskielenä tiedotusvälineissä, kouluissa, kirjallisuudessa, lainsäädännössä ja tieteessä. Fusha ei ole kenenkään äidinkieli. Äidinkielenään arabit puhuvat ei-standardoitua arabiaa, joka jakautuu useisiin alueellisiin murteisiin. Arabian käyttäjä tarvitsee siten kahta erilaista kielimuotoa, toista arkipuheessa, toista virallisempiin tarkoituksiin. Kielitieteessä ilmiöstä käytetään nimeä diglossia. Arabian murteita ovat muun muassa algerianarabia, egyptinarabia, hassaniyya, libyanarabia, marokonarabia ja maltanarabia. Arabit pitävät luonnollisena, että henkilö puhuu fushaa, jos arabia ei ole hänen äidinkielensä. Jos taas arabi käyttäisi fushaa, se herättäisi ihmetystä.
Länsimaissa erotetaan toisistaan kielimuotoina moderni fusha ja Koraanin klassinen arabia. Arabimaailmassa eroa ei tehdä. Samaistamalla fusha klassiseen arabiaan sen arvostus on pyritty siirtämään myös standardiarabiaan. Standardiarabiassa kielioppia on jossain määrin kevennetty klassiseen arabiaan verrattuna. Syntyperäiset arabian puhujat eivät kunnolla ymmärrä Koraanin kieltä.
Disney-elokuvat dubattiin egyptinarabiaksi vuoteen 2013 asti, kunnes kieleksi vaihdettiin standardiarabia. Vuonna 2017 palattiin egyptinarabiaan. Sitä arabimaailmassa ymmärretään eri murteista parhaiten Egyptin runsaan viihdetuotannon takia.
Keskustelua fushan asemasta

Libanonilainen kirjoittaja Hossam Abouzahr on arvostellut arabimaissa vallitsevaa tilannetta, jossa paikallismurteilla ei ole virallista asemaa. Paikalliset murteet ovat ihmisten äidinkieltä. Ne ovat sanastoltaan laajempia ja ilmaisuvoimaisempia kuin standardiarabia, joka on täynnä tuntemattomia sanoja ja vieraita kieliopillisia rakenteita. Standardiarabia ei Abouzahrin mukaan ole nykykäytössään edes täydellinen tai elävä kieli. Sillä on tästä huolimatta virallisen kielen asema. Enimmäkseen vain sitä löytää kirjoitettuna tekstinä, vaikka kukaan ei kielimuotoa puhu. Abouzahrin mielestä vallitsevasta käytännöstä on paljon haittaa kielen ja kirjallisuuden kehitykselle. Hän puolustaa murteiden nostamista viralliseen asemaan.
Shijiazhuang

| Shijiazhuang 石家庄 |
| --- | --- |


 Shijiazhuang
 Koordinaatit: 38°04′N, 114°29′E 
Valtio:  Kiina
Maakunta:  Hebei
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  15 722 km²
Väkiluku (2010):  10 163 788
 – Väestötiheys:  646 as./km²
Aikavyöhyke:  UTC+8
Postinumero:  050000
Suuntanumero(t):  +86 (0)311
 
 www.sjz.gov.cn 
Infobox OKVirheellinen NIMI-arvo: 
Shijiazhuang (perint.: 石家莊; yksink.: 石家庄; pinyin: Shíjiāzhuāng) on Hebein maakunnan pääkaupunki Kiinassa. Kaupunki sijaitsee 
noin 260 kilometriä Pekingistä lounaaseen. Shijiazhuangin prefektuurin pinta-ala on 15 722 neliökilometriä ja väkiluku 10,164 miljoonaa (2010). Vuoden 2010 väestönlaskennassa se oli Kiinan 12. väkirikkain kaupunki, kun tarkasteltiin vähintään prefektuuritason hallinnollisia kaupunkialueita.
Kaupunki rajoittuu etelässä Xingtain, lännessä Jinzhongin,  Yangquanin ja Xinzhoun, pohjoisessa Baodingin, sekä idässä Hengshuin prefektuuritason kaupunkeihin. Lisäksi tarkastelutavasta riippuen voidaan Shijiazhuangin prefektuuritason kaupungin naapureina pitää aliprefektuuritason Xinjiä (tai osana Shijiazhuangia) ja Dingzhouta (tai osana Baodingiä).
Ilmasto

Shijiazhuangissa on Köppenin ilmastoluokituksen mukaan keskileveysasteiden aroilmasto. Vuoden ympäri on kuivaa lukuun ottamatta kesäkuukausia, kesät ovat kuumia ja talvella on viileää. Vuoden keskilämpötila on noin 13 °C ja keskimääräinen sademäärä 520 millimetriä. Heinäkuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on tammikuu, jolloin keskilämpötila on noin –3 °C. Sateisin kuukausi on elokuu, jolloin sataa keskimäärin noin 150 millimetriä. Tammikuu puolestaan on kuivin kuukausi. Silloin keskimääräinen sadanta on 3 millimetriä.
Historia

Kaupunki perustettiin vuonna 1925 ja virallisesti siitä tuli kaupunki 7. lokakuuta 1939 nimellä Shimen (石门市). Shijiazhuang tuli nimeksi 26. joulukuuta 1947.
Hallinnollinen jako

Piirikuntatasolla kaupunki jakautuu 23 osaan seuraavasti (2010):
| --- | --- |
 Kaupunkipiirit (6) Chang’an (长安区), 479 801 as.  Jingxingkuang (Jingxingin  kaivospiiri, 井陉矿区),  95 170 as.  Qiaodong (桥东区), 410 116 as.  Qiaoxi (桥西区), 596 164 as.  Xinhua (新华区), 625 119 as.  Yuhua (裕华区), 628 572 as. Piirikuntatason kaupungit (5) Gaocheng (藁城市), 775 110 as.  Jinzhou (晋州市), 537 679 as.  Luquan (鹿泉市), 432 936 as.  Xinji (辛集市), 615 919 as.  Xinle (新乐市), 487 652 as. :  Piirikunnat (12) Gaoyi (高邑县), 186 478 as.  Jingxing (井陉县), 309 882 as.  Lingshou (灵寿县), 333 558 as.  Luancheng (栾城县), 355 775 as.  Pingshan (平山县), 433 429 as.  Shenze (深泽县), 250 264 as.  Wuji (无极县), 502 662 as.  Xingtang (行唐县), 406 353 as.  Yuanshi (元氏县), 418 466 as.  Zanhuang (赞皇县), 244 799 as.  Zhaoxian (赵县), 571 077 as.  Zhengding (正定县), 466 807 as.
Galleria

Uusi rautatieasema, Qiaoxin piiri.
Lentoasema.
Yuanshin piirikunnan keskusta.
Peking-Hongkong moottoritietä.
Aiheesta muualla

Kuvia tai muita tiedostoja aiheesta Shijiazhuang Wikimedia Commonsissa
Shijiazhuang City Information (erityisesti talouspainotus) (englanniksi) (chinaknowledge.com)
Shijiazhuang Overview chinatravel.com. Arkistoitu 7.7.2015. Viitattu 6.7.2015. (englanniksi)
China Postal code Hebei Province (prefektuuri ja piirikuntataso) (englanniksi) (youbianku.com)
Piirikuntatason aluejako.
Sorgenfrin linna

Sorgenfrin linna puistosta
Puistokujanne linnaan
Hovinaisten rakennus
Sorgenfrin linna 1800-luvun lopulla
Linna luoteesta vuonna 1865. Piirustus teoksesta Danske Kirker, Slotte, Herregaarde og Mindesmærker.
Sorgenfrin linna on linna Kööpenhaminan pohjoispuolella, lähellä Kongens Lyngbytä, Pohjois-Seelantiin johtavan kuninkaantien varrella.
Alkuperäisen linnan rakennutti vuosina 1705–1706 lääninkreivi Carl Ahlefeldt arkkitehti François Dieussartin suunnitelmien mukaan. Linna on rakennettu uudelleen useita kertoja.
Kuninkaallinen perhe on käyttänyt Sorgenfrin linnaa vuodesta 1730 lähtien, ja se on ollut useiden kuninkaallisen perheen jäsenten asuinpaikka, kuten kuninkaiden Kristian VIII ja Kristian X. Se on edelleen kuninkaallisen perheen käytössä.
Palatsin puutarha ja puisto

Linnaan liittyvä noin 40 hehtaarin puutarha oli alun perin rakennettu vuonna 1706 ranskalaiseen barokkityyliin. Vuonna 1791–1794 prinssi Frederik muutti puutarhan romanttiseksi englantilaiseksi maisemapuutarhaksi. Ainoa jäänne barokkipuutarhasta on iso lehmuskujanne linnan edessä.
Arkkitehti ja taidemaalari Nicolai Abildgaard suunnitteli linnanpuistoon kaksi pientä paviljonkia, sveitsiläistalon ja norjalaistalon. Puiston läpi kulkee Mølleåenjoki. Dansebakken-niminen tumulushauta sijaitsee linnanpuistossa lähellä norjalaistaloa ja kuninkaantietä vastapäätä linnaa. Jens Juel on maalannut aiheesta öljymaalauksen. Puistossa on runoilija Viggo Stuckenbergin muistopenkki ja naisasialiikkeen esitaistelijan Gyrithe Lemchen muistokivi.
Sorgenfrin linna on Tanskan valtion omistuksessa. Osa alueesta on julkista puistoa.
Sorgenfrin linna ja maisemapuutarha
Jens juelin maalaus Dansebakken ved Sorgenfri, noin 1800,
Sonnenbank Flavour

| ”Sonnenbank Flavour” Bushido |
| --- | --- | --- |

Singlen tiedot
 Albumilta: Von der Skyline zum Bordstein zurück
 Julkaistu: 2006
 Tuottaja(t): Bushido
 Tyylilaji: Rap
 Kesto: 03.40
 Levy-yhtiö: ersguterjunge
Listasijoitukset
 Media Control Charts #15 (2006)
Bushido muut singlet
| ”Von der Skyline zum Bordstein zurück” 2006 | ”Sonnenbank Flavour” 2006 | ”Vendetta” 2006 |
Sonnenbank Flavour on Bushidon kahdeksas single ja toinen single Von der Skyline zum Bordstein zurück albumilta ja se julkaistiin vuonna 2006. Kappaleen sanoitti ja tuotti Bushido.
Listasijoitukset

| Vuosi | Lista | Sijoitus |
| --- | --- | --- |
| 2006 |  Media Control Charts | 15 |
| 2006 |  Ö3 Austria TOP 40 | 25 |
Soreption

| Soreption> Tiedot |
| --- | --- |
Toiminnassa:  2005–
Tyylilaji:  tekninen death metal
Kotipaikka:   Sundsvall, Ruotsi
Laulukieli:  englanti
Jäsenet:  Fredrik Söderberg, laulu   Anton Svedin, kitara   Rikard Persson, bassokitara   Tony Westermark, rummut  
Levy-yhtiö:  Unique Leader Records, 2013–   Ninetone Records, 2010   Cube1 Records, 2007  
Aiheesta muualla
Kotisivut
Infobox OKNimi-testi OK: 
Soreption on ruotsalainen teknisen death metalin yhtye, joka perustettiin vuonna 2005 Sundsvallissa.
Yhtye on julkaissut yhden EP:n sekä studioalbumin. Lokakuussa 2013 yhtye solmi levytyssopimuksen yhdysvaltalaisen Unique Leader Recordsin kanssa. Toinen studioalbumi, Engineering the Void julkaistiin helmikuussa 2014.
Jäsenet

Fredrik Söderberg – laulu (2005–)
Anton Svedin – kitara (2005–)
Rikard Persson – bassokitara (2005–)
Tony Westermark – rummut (2005–)
Stefan Nordlander – kitara (sessio)
Diskografia

Illuminate the Excessive (2007,  EP, Cube1 Records)
Deterioration of Minds (2010,  Ninetone Records)
Engineering the Void (2014,  Unique Leader Records)
Monument of the End (2018,  Sumerian Records)
Jord (2022,  Unique Leader Records)
Aiheesta muualla

Soreption Encyclopaedia Metallumissa (englanniksi)
Soreption Myspacessa (englanniksi)
Suling

Suling-huilu
Suling on Indonesiassa ja muualla Kaakkois-Aasiassa tunnettu, bambusta valmistettu puhallinsoitin. Sulingissa on neljä, viisi tai kuusi sormireikää käyttötarkoituksesta riippuen. Sitä käytetään esimerkiksi erilaisissa gamelan-orkestereissa.
Sundalaisten musiikissa sulingin ääni yhdistetään vahvasti maaseutuun. Sitä käytetään esimerkiksi yhdessä kacapi- ja rincik-sitrojen kanssa säestämään 1800-luvulla yläluokan piirissä syntynyttä tembang Sunda -laulurunoutta ja siitä 1970-luvulla kaupungeissa kehittynyttä kacapi-suling-instrumentaalimusiikkia. Tembang Sundassa käytetty suling on kuusireikäinen (suling panjang).
Aiheesta muualla

Kuvia tai muita tiedostoja aiheesta Suling Wikimedia Commonsissa
Siren of Hell

| Siren of Hell |
| --- | --- |
Ohjaaja:  Raoul Walsh
Tuottaja:  William Fox
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Alkuperäiskieli:  mykkä (välitekstit englanniksi)
Aiheesta muualla
IMDb 
Infobox OKNimi-testi OK: 
Siren of Hell on vuonna 1915 ensi-iltansa saanut Raoul Walshin ohjaama yhdysvaltalainen mykkä lyhytelokuva. Lyhytelokuva on genreltään draama, ja elokuvassa esiintyy Theda Bara. Siren of Hell kuvattiin sen tuotanto- ja jakeluyhtiö Fox Film Corporationin studioilla New Jerseyn Fort Leessä. Lyhytelokuvan nykyään oletetaan olevan kadonnut.
Näyttelijät

| 0 | 1 | 2 |
| --- | --- | --- |
|  Theda Bara  | … |  nuori nainen   |
Aiheesta muualla

Siren of Hell Internet Movie Databasessa (englanniksi)
Siren of Hell Silent eran sivuilla (englanniksi)